**Paziņojums par pašvaldībai piederoša dzīvokļa īpašuma “Mežciems”-2, Allažu pagasts, Siguldas novads izsoli**

Siguldas novada pašvaldība atklātā elektroniskā izsolē ar augšupejošu soli pārdod tai piederošo dzīvokļa īpašumu: “Mežciems”-2, Allažu pagasts, Siguldas novads, kadastra Nr. 80429000199, kas sastāv no dzīvokļa Nr.2 ar kopējo platību 28,9 m2 un kopīpašuma 2890/43510 domājamām daļām no daudzdzīvokļu mājas, zemes (kadastra numurs 8042 002 0154). Atsavināšanas ierosinātājs - Siguldas novada pašvaldība.

Nekustamā īpašuma apskati pretendents (ieinteresētais) veic vienojoties ar nekustamā īpašuma speciālisti Ingrīdu Diļevku telefona numurs 67971372, e-pasts: ingrida.dilevka@sigulda.lv.

Pretendentu reģistrācija notiek no 2022.gada 31.janvāra līdz 2022.gada 20.februāra plkst.23.59 elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv).

Papildu informāciju par izsoļu norisi vai citus papildjautājumus iespējams uzdot, rakstot uz e-pasta adresi [ipasumi@sigulda.lv](mailto:ipasumi@sigulda.lv). Uzziņas pa tālruni 66918398 (par izsoli); 67971372 (par nekustamo īpašumu).

Dalībniekam 20 (divdesmit) dienu laikā no izsoles sākuma jāiesniedz nodrošinājums 200,00 EUR (divi simti *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Mežciems-2 pirmajā izsolē”.

Izsole sākas elektronisko izsoļu vietnē <https://izsoles.ta.gov.lv> 2022.gada 21.februāra plkst. 13.00 un noslēdzas 2022.gada 2.marta plkst.13:00. Īpašuma sākumcena ir 2000,00 EUR, izsoles solis – 50,00 EUR.

Piedāvātā augstākā Nekustamā īpašuma maksa pilnā apmērā jāsamaksā par nosolīto Nekustamo īpašumu 14 (četrpadsmit) kalendāro dienu laikā no izsoles dienas.

Ar izsoles noteikumiem var iepazīties:

<https://www.sigulda.lv/public/lat/pasvaldiba/izsoles_pazinojumi/izsoles/atsavinasana_nekustamais_ipasums/>.